ร้านโดนัทที่ดังๆ แบรนด์นอกคงหลีกไม่พ้น คริสปี้ครีม ซึ่งเป็นโดนัทที่ว่า ถึงแม้เย็นแล้วไปอบไมโครเวฟซักประมาณ 7 – 8 วินาที ก็อร่อยเหมือนออกจากเตา ซึ่งที่เมืองไทยก็เพิ่งมาเปิดสาขาแรกที่สยามพารากอนชั้นอาหารนี่เอง (ใกล้ทางเข้าห้างเลย) ซึ่งวันที่เปิดใหม่ๆ แทบจะหาซื้อไม่ได้เลยทีเดียวเพราะ มีคนต่อคิวยาววๆๆๆ มากๆ ราคาต่อชิ้นประมาณ 20 กว่าบาท รสชาติที่ชอบมากๆ คือ ออริจินอล เพราะไม่กวานจนเกินไป และเนื้อนุ่มสุดๆ ซึ่งปกติเป็นคนไม่ชอบทานโดนัท แต่พอมาเจอะร้านนี้แล้วทานเรียบเลยค่ะ วันแรกที่ชิมทานไป 6 ชิ้น โดยไม่เลี่ยนเลย ถึงแม้ว่าแรกๆ จะคนเยอะมาก แต่ตอนนี้คนเรื่มไม่เยอะเหมือนแต่ก่อนแล้วค่ะ ต่อแถวแปบเดียวก็ได้ทานแล้ว 
ข้อดีคือ รสชาติของโดนัทที่อร่อยลงตัว ไม่หวานมาก และ ความนุ่มของโดนัทที่ถึงแม้ว่าไม่ได้ทานที่ร้าน แต่เอากลับมาเวฟแล้วเหมือนเพิ่งออกจากเตาใหม่ๆ เลยค่ะ แต่ข้อเสียคือ อาจจะต้องต่อคิวเล็กน้อย และ ราคาที่ค่อนข้างสูงสำหรับโดนัท 
